Sevket Qaybulla 


masal 


Bir zamanda bar eken, bir zamanda yoq eken. 


Oırımda bir köy bar eken. Köyde açköz adamlar 
yaşay eken. Bunın içün bu köyge “Ackóz köyü” 
adını qoyganlar. Açköz adamlar üç çanag sorba, 
otuz çiberek, dolma, burmalar aşay, gopgalarnen 
hoşaf ve şerbet içe ekenler. Coq aşağanı 
sebebinden gursagları balaban olgan yürgende 


nefesleri tutula eken. 


Künlernin birinde bu köyden bir gartbaba keçe 


ve gavehane yanında togtay. Bir filcan gave içip, 
raatlanmağa istegen, işte. Bu arada gavehanede 
aşağan açközler gartbabanı körip: 

— Ey, qartbaba, sen pek ariqsin, kel, otur biznen, as 
asarsın, iç olmağanda teniñe küç kirer, ketken 


yerine tez bararsın, — deyler. 


Qartbaba, biraz tüsünip, cevap bere: 


— Men baracag yerime endi keldim. Bir 
zamanlarda anavı en yüksek dağnın tópesinde bir 
çuval altın kömgen edim, amma, Galiba, bu 
altınlarnı almağa alım yog. Sizge bir ricam bar, bu 
altınlarnı siz ketirseniz, men siznen paylaşır edim. 

Açközler episi sicrap, bir sesnen: “Ebet bararmız”, 
dep bağı-ralar. Olar bu dagga tez çıqar, dep belley, 
amma assız, suvsız tek üç künden son dagniñ 
töpesine çıqıp olalar ve boldurıp, yuqlap qalalar. 

Saba olarni quslarnın sesi tursata. Ackózler 
dağnın  tópesinden ütün etraftaki olğan 
manzaranı körip, şaşıp galalar: 

— Ne qadar güzel bizim taraf, bütün Oırımımız 
körüne, — dey birisi. 

Fkincisi ise: 

— Bu dağğa aşsız, suvsız üç künde çıqtıq. Bayağı 
yengilleştik, gursaglarımız yoq oldı. loqtanız, ya 
asılında biz bu dağğa ne içün çıgtıg? — dey. 


Episi bir kereden gartnin ricasını hatirlay ve 


tez-tez altınlarnı qidirmaga baslaylar. Er yerde 
baga, amma bir şey tapamaylar. 

— Bu dagnin töpesinde altınlar yoq, qart bizni 
aldattı, gaytayıg köyümizge, — dey birisi. 
Amma olar boş qaytmayıq, dep yol boyu odun 


cıyalar, şagalaşıp, külip, sen-seramet gaytalar. 


Köylüler acközlerni zornen taniganlar. Ackózler 
odunlarını muhtaclarga dargatıp, qartnın yanına 
barğanlar. 

— Qart, sen bizni aldattın, dag töpesinde altın 
yoq, — deyler. 

Qart ise, olarga: 

— Men sizni aldatmadım. Bu dağnın töpesinden 
bütün Qırım körüne, siz bu güzel manzaranı körip, 
ruhlandiñiz, bu ruh sizge küç berdi, yürekleriniz 
merametli oldı, muhtaclarğa yardım ettiñiz, olar 
quvanıp, sizni sevdiler. Mina bu büyük baylıatır. 

Bir qaç vaqıttan son köynin adı da denişken... 


